One of These Nights

One of These Nights er det fjerde studioalbumet til Eagles, gjeve ut i 1975. Tittelsongen på albumet vart den andre singelen deira som nådde toppen av singellista Billboard Hot 100 i USA, i juli det året. Albumet inneheldt i alt tre singlar som nådde topp 10, «One of These Nights», «Lyin' Eyes» og «Take It To The Limit», med ein høvesvis første-, andre- og fjerdeplass. Albumet vart òg det første som toppa albumlista i USA for bandet. Det selde fire millionar eksemplar og vart nominert til årets album under Grammyprisen det året. «Lyin' Eyes» vart òg nominert til årets singel. «Take It To The Limit» vart den første singelen til bandet som selde til gullplate. 

One of These Nights er det siste Eagles-albumet med gitaristen Bernie Leadon, som seinare vart erstatta av Joe Walsh. Leadon slutta i bandet etter One Of These Nights-turneen. Det sjuande sporet, «Visions», er den einaste Eagles-songen der Don Felder syng solovokal. Albumet vart det kommersielle gjennombrotet til bandet, og gjorde dei til internasjonale superstjerner og eit av dei fremste banda i USA. Bandet drog ut på verdsturné for å marknadsføre albumet. Fleetwood Mac var oppvarmingsband for dei på turneen. 

Innhald

Songar  

 «Journey of the Sorcerer» 
«Journey of the Sorcerer» var nytta som kjenningsmelodi i radioteaterversjonen av Douglas Adams-romanen The Hitchhiker's Guide to the Galaxy på BBC i 1978 og 1979. Adams sa han ønskte noko som høyrtes ut som sci-fi, men samtidig indikerte ei reise, så denne banjo-baserte instrumentalen vart den ideelle songen i følgje Adams. «Journey of the Sorcerer» vart sidan nytta i ein nyinnspelt versjon for fjernsynsserien som kom i 1981, og igjen, i nok ein nyinnspeling for filmen. 

 «I Wish You Peace» 
«I Wish You Peace» vart skriven av Bernie Leadon og den dåverande kjærasten Patti Davis, dotter til den dåverande guvernøren i California, Ronald Reagan.

 Medverkande 
Don Felder - vokal, gitarar, slidegitar
Glenn Frey - vokal,  gitarar, piano, harmonium
Don Henley - vokal, trommer, perkusjon, tabla
Bernie Leadon - vokal, gitarar, banjo, mandolin, pedalsteel
Randy Meisner - vokal, bassgitar

Andre medverkande
David Bromberg - fele på «Journey of the Sorcerer»
The Royal Martian Orchestra - Strykarar på «Journey of the Sorcerer»
Clara Potter-Sweet - Intergalactic Encyclopedia Researcher på «Journey of the Sorcerer»
Albhy Galuten - synthesizer på «Hollywood Waltz»
Jim Ed Norman - piano på «Lyin' Eyes» og «Take It to the Limit», orkestrering
Konsertmeister: Sid Sharp
dirigent: Jim Ed Norman
Strykearrangement: Jim Ed Norman og The Eagles

Produksjon
Produsent: Bill Szymczyk
Lydteknikarar: Allan Blazek, Michael Braunstein, Ed Mashal, Bill Szymczyk, Michael Verdick, Don Wood
Kunstnarisk leiar: Gary Burden
Design: Gary Burden
Fotografi: Norman Seeff and Tom Kelley (cover)
Remastering: Ted Jensen

Lister
Album
ÅrListePlassering1975Pop Album1

Singlar
ÅrSingelListePlassering1975«One of These Nights»Billboard Hot 10011975«Lyin' Eyes»Billboard Hot 10021976«Take It to the Limit»Adult Contemporary41976«Take It to the Limit»Billboard Hot 1004

Prisar
Grammyprisen
ÅrVinnarKategori1975«Lyin' Eyes»Beste popsong av duo eller gruppe med vokal

Grammy-nominasjonar
ÅrNominertKategori1975"Lyin' Eyes"Årets singel1975One of These NightsÅrets album

Kjelder

Denne artikkelen bygger på «One of These Nights» frå ,  den 16. oktober 2015. 
 oppgav desse kjeldene:
Kelley, Kitty. Nancy Reagan: The Unauthorized Biography. Simon & Schuster, New York, 1991. ISBN 0-671-64646-X

Bakgrunnsstoff
«One of These Nights" Super Seventies
One Of These Nights by The Eagles Songfacts

Kategori:Eagles-album
Kategori:Musikkalbum frå 1975
Kategori:Elektra Records-album
Kategori:Asylum Records-album
Kategori:Album produserte av Bill Szymczyk
Kategori:Nummer-ein-album i USA